
Cylch 2: Ymchwilio i’r dysgu: beth, sut a pham ydw i’n addysgu?
Lefel 5
Bethan Hill
Rhif myfyriwr: 1903562
Cwestiwn ymchwil: Beth yw eich barn chi am ddefnyddio cwestiynu fel strategaeth Asesu ar gyfer Dysgu?
Teitl: Dylunio a chynnal astudiaeth ymchwi ar raddfa fach, a gwerthuso’n feirniadol effaith offer ymchwil a ddewiswyd, a’r data, ar y dysgwyr ac ar eich ymarfer proffesiynol. 

Targedau
	Angen sicrhau dealltwriaeth o ofynion yr aseiniad cyn dechrau ysgrifennu’r traethawd.

	Angen ehangu ar lenyddiaeth a gyfeirir ato er mwyn cefnogi dadl.

	Angen ysgrifennu mewn modd llai disgrifiadol ac yn fwy dadansoddol.


Nodau ac amcanion
Nod 1: Dod o hyd i ganfyddiadau staff ynghlyn a’r Asesu ar gyfer Dysgu.
Amcan 1: Creu holiaduron a chynnal cyfweliadau gydag athrawon trwy gynnwys cwestiynau perthnasol a fydd yn ateb gyda’r gwybodaeth sydd angen arnai ar gyfer fy ngwaith ymchwil.
Nod 2: Bod yn ymchwilydd moesegol, sgeptigol a medrus.
Amcan 2: Deall tystiolaeth empirig mewn maes dadleuol, deall Sylfaen foesegol ymholiad mewn gweithle cymhleth a deall egwyddorion ymchwil y gwyddorau cymdeithasol a gwybod y gwahanol fathau o ddulliau a ddefnyddir a pham.
Nod 3: Gwella ymarfer proffesiynol.
Amcan 3: Adnabod pryd, sut a pha un i rannu deilliannau ymholiad dosbarth. 
Cyflwyniad 
[bookmark: _GoBack]Prif ffocws yr aseiniad yma yw ymchwilio mewn i’r defnydd o Asesu ar gyfer Dysgu (AagD) ar effaith mae hyn yn cael ar ddatblygiad y plant. Gofynion teitl yr aseiniad yw deall gwahanol bersbectifau, dulliau a fframwaith damcaniaethol o fewn ymchwil, a datblygu safbwynt beirniadol mewn perthynas â’r persbectifau hyn. Ar gyfer yr ymchwiliad byddaf yn defnyddio Agwedd Mosaig ar offer ymchwilio bydd cyfweliadau a holiaduron. Mae Agwedd Mosaig yn golygu ymchwilio mewn i nifer o ffynhonnell wahanol er mwyn canfod eu gwerth (Kagan, 2020). Diffinia Stobat (2008) AagD fel ffordd o hybu dysgu trwy asesu. Dywed ef fod hyn yn ddull sydd yn cael eu defnyddio i werthuso dealltwriaeth yn gywir ac yn fanwl sydd yn cael eu cefnogi gan dystiolaeth ddamcaniaethol. Rhestrodd llawer o wahanol ffurf o AagD fel cwestiynu, hunan asesu ac asesiad cymheiriaid (Stobat, 2008: t1). Yn ychwanegol byddai’n dosbarthu holiaduron a cynnal cyfweliad lled strwythuredig fel rhan o fy ymchwil. 
Dywed Andrade (2019) mae 25 wahanol astudiaethau wedi darganfod mae yna berthynas rhwng hunan asesu a llwyddiant, y fwyaf mae’r dysgwyr yn defnyddio dull o asesu’r fwyaf tebygol bydden nhw yn llwyddo (Andrade, 2019). Cytuna Black a William (2998) a hyn oherwydd nodant nhw fod yna tystiolaeth mae asesu yn effeithiol iawn yn cynyddu’r tebygolrwydd o lwyddo’r plant (Black a William 1998: t.12). Disgwylir y Llywodraeth bod athrawon yn defnyddio AagD i gynllunio gweithgareddau neu wersi sydd fwyaf addas ar gyfer anghenion y plentyn (Cwricwlwm i Gymru, 2020).
Ar ôl cymaint o bwyso a mesur, yr elfen dwi wedi dewis i ffocysu arno yn ystod yr aseiniad yw cwestiynu oherwydd yn ystod fy nghyfnod PAP defnyddiais i lawer o gwestiynu wrth addysgu a gwelais fod hyn yn fodd effeithiol iawn i ddarganfod dealltwriaeth y plant. Cyn cychwyn yr ymchwil credaf i fydd yr athrawon sydd yn cymryd rhan yn y cyfweliad a’r holiaduron o blaid AagD ac yn defnyddio’r dulliau hyn yn gyson. Rheswm dros fy rhagdybiaethau yw oherwydd fy mhrofiad PAP a gweithio mewn ysgolion sylweddolais i fod yr athrawon yn defnyddio AagD trwy gydol y dydd a gwelais fod hyn yn effeithiol iawn gyda gwella dealltwriaeth y plant ac athrawon. Gwelwch ymchwil estynedig ar hyn yn y bennod nesaf.

Adolygiad llenyddiaeth
Pwrpas y bennod yma yw darparu cefndir ar gyfer fy nhrafodaeth o ganfyddiadau fy ngwaith ymchwil. Mae yna nifer o resymau am gofnodi dysgu plentyn fel er enghraifft gweld datblygiad, adnabod beth mae angen iddyn nhw wella a chynnig cefnogaeth lle mae angen. Y pedwar elfen o AagD yw penderfynu ble mae’r disgybl yn mynd nesaf, penderynu ble mae’r disgybl yn gyfredol gyda’i dysgu, penderfynu sut bydd y disgybl yn cyrraedd eu targed a phenderfynu os yw’r disgybl wedi cyrraedd eu targed. Gwelwn bod y pedwar elfen yma yn gysylltiedig gyda’i gilydd ac mae angen ystyried pob un er mwyn sicrhau bod y disgybl yn llwyddo i ddatblygu. Mai yna nifer o wahanol fathau o asesu fel er enghraifft ddiagnostig, ffurfiannol, interim a chrynodol. Noda Tookoian (2018) bod y rheswm am gael gwahanol fathau o AagD yw sicrhau bod yna strwythur ffurfiol ar gyfer y broses dysgu ac addysgu. Bydd rhai ffurf o asesu yn addas ar gyfer tracio datblygiad ac mae eraill yn addas ar gyfer asesu perfformiad y disgyblion (Tookoian, 2018).
Felly beth yw asesu? Diffinia Huba a Freed (2000) asesu fel ‘broses o gasglu a thrafod gwybodaeth o ffynonnellau gwahanol ac amrywiol er mwyn datblygu dealltwriaeth o beth mae’r disgyblion yn gwybod a deall’ (Huba a Freed, 2000). Yng ngeiriau Drummond a Pollard (1993) yn egluro’r rheswm dros AagD mae athrawon yn ‘arsylwi ar ddysgu gan blant, gan ymdrechu i ddeall ac wedyn roi at ddefnydd da.’ (Drummond a Pollard, 1993: t13).  Dywed Katz a Chard (1996) bod trwy gofnodi dysgu mae’r oedolyn yn dangos eu bod yn cymryd gwaith y plant o ddifrif. Bydd hyn yn cael dylanwad ar y rhieni oherwydd bydd hyn yn annog nhw i werthfawrogi addysg eu plentyn (Katz a Chard, 1996: t120). Creda Piaget (1936) bod AagD yn hanfodol i athrawon defnyddio yn ystod gwersi oherwydd mae’n rhoi arsylwad iddyn nhw o beth gall y plant gwneud a hysbysu dealltwriaeth o ddatblygiad deallusol y plant. O ganlyniad bydd gan yr athrawon arweiniad o beth sydd angen iddyn nhw gael cefnogaeth gydag a beth yw’r cam nesaf (Piaget, 1936: t38). Cytuna Siencyn (2010) a hyn gan ddywed hi fod angen i’r athrawon cael dealltwriaeth drylwyr o ddatblygiad plant a gwybodaeth fanwl ynghlyn a sut maen nhw yn dysgu (Siencyn, 2010: t118). Er dweud hyn, yn ôl erthygl newyddion ‘The Guardian’ (2018) mae athrawon yn canolbwyntio gormod ar asesu yn lle blaenoriaethu addysgu’r plant (The Guardian, 2018). 
Un fath o asesu yw asesu crynodol sydd yn golygu yw gwerthuso dysgu’r plant ar diwedd uned a cymharu hyn gyda meincnod safonol. Golyga hyn bydd yr athrawon yn cael pwynt gwerth uchel. Enghraifft arall yw asesu ffurfiannol sef asesu’r disgyblion yn ystod gwersi yn lle ar y diwedd. Mae hyn yn galluogi i’r athrawon gwneud asesiad manwl, glir ac osgoi risg o anghofio pwyntiau. 
Fel gwnes i sôn yn fy nghyflwyniad, byddai’n ffocysu ar yr elfen cwestiynu ar gyfer fy ngwaith ymchwil. Pwrpas cwestiynu yw darganfod ym mhle mae’r disgyblion yn ei dysgu. Maen dull effeithiol iawn sydd yn cael eu defnyddio mewn ysgolion yn ddyddiol. Yn ôl gwefan ‘Assessment for Learning’ (2002) mae cwestiynu gallu cael dylanwad ar ymddygiad y plant trwy annog nhw i wrando’n astud, bod yn weithredol yn eu dysgu a siarad. Mae cwestiynu yn weithgaredd sydd yn cael eu trefnu gyda’r bwriad o weld beth a faint mae’r plant wedi dysgu. Dywed bod en bwysig i’r athrawon dewis cwestiynau o blaen llaw er mwyn cael yr ymateb cywir rydyn nhw yn disgwyl. (Assessment for Learning, 2002). Mae yna dwy ffurf o gwestiynu sef cwestiynu’n agored a caeedig. Caiff cwestiwn agored eu defnyddio er mwyn cael ateb estynedig yn hytrach na ateb un gair, lle mae cwestiwn caeedig yn cael eu hateb gyda ‘ydy’ neu ‘nac ydy’. 
[image: /var/folders/h8/1ry7mxqj7_vcp1xqjcvszww40000gn/T/com.microsoft.Word/WebArchiveCopyPasteTempFiles/blooms.JPG]Yn ddiweddar mae Hall (2016) wedi edrych mewn i gwestiynu a dywedodd ef fod hyn yn ffordd gyflym o gael adborth oddi wrth y plant ynghlyn a beth maen nhw wedi dysgu a faint mae nhw’n deall. Mae’r system Tacsonomeg Bloom yn cael eu defnyddio i ddiffinio a gwahaniaethu’r lefelau gwahanol o wybyddiaeth bodau dynol er enghraifft meddwl a dysgu, fel gwelwch chi yn y diagram ar y dde. Mae’n awgrymu bod disgyblion angen cael gwybodaeth cyn bod nhw gallu deall rhywbeth a defnyddio hyn mewn cyd-destunau gwahanol. Nododd ef fod hyn yn ddefnyddiol wrth benderfynu ar gwestiynau. Os mae’r disgybl methu ateb y cwestiwn holodd yr athro/athrawes, gallen nhw addasu i’r lefel o ddeallusrwydd y plentyn (Hall, 2016). Anghytuna Anderson (2000) a hyn oherwydd dywed hi fod cwestiynu yn tynnu sylw at y plant ac yn cynyddu lefelau pryder nhw. O ganlyniad i hyn gall creu amgylchedd negyddol yn yr ysgol iddyn nhw ac yna mae’r plant yn ofni mynd i’r ysgol (Anderson 2000). Yn ychwanegol gall rhoi pwysau ar y plant i ateb yn gywir pob tro. Yng ngeiriau Galton (1999) ‘When questions are asked of children, these questions require them either to recall facts or solve a problem for which their teachers expect a correct answer.’ (Galton 1999). Mewn modd cytunaf i gyda’r dyfyniad yma oherwydd yn ystod fy nghyfnod PAP sylweddolais fod y plant sydd â llawer o hyder ac yn hoffi siarad yn ateb rhan fwyaf o’r cwestiynau a bydd y plant swil yn ceisio osgoi ateb nhw.Diagram Tacsonomeg Bloom (Hall, 2016).

Methadoleg
Yn ystod y bennod yma byddai’n amlinellu fy nyluniad a methadoleg ymchwil trwy werthuso’n feirniadol yr offer ymchwil dewisais. Hefyd, dangosai fy nealltwriaeth o faterion moesegol wrth gynnal gwaith ymchwil. Yn gyntaf byddai’n trafod y wahanol ddulliau ymchwil defnyddiais i yn fy ngwaith. Un ohonyn nhw oedd Agwedd Mosaig. Fel gwnes i sôn yn fy nghyflwyniad golyga hyn bod chi’n defnyddio mwy nag un dull i wrando ar leisiau a phrofiadau dysgwyr er mwyn creu darlun mwy eang. Penderfynais i ddefnyddio hyn oherwydd mae’n rhoi mwy o ddyfnder i’r wybodaeth wnes i ddarganfod ac mae’n sicrhau bod yna amrywiaeth o wahanol safbwyntiau yn cael eu cynnwys yn fy ymateb. Dull arall defnyddiais i oedd cyfweliad a holiaduron. Rheswm amdano hyn yw oherwydd mae’n ffordd gyflym o gael atebion a gallech chi addasu’r cwestiynau i sicrhau bod chi’n cael y wybodaeth rydych yn edrych amdano. Yn ychwanegol roedd hyn yn galluogi ni i addasu’r cwestiynau i fod yn addas ar gyfer beth roedden ni yn bwriadu darganfod.
Mae yna lawer o gryfderau a chyfyngiadau defnyddio cyfweliad fel dull ymchwil. I ddechrau, mae Mann a Stewart (2000) yn codi pwynt sydd yn berthnasol iawn ar gyfer y cyfnod yma. Dwedent nhw fod trwy wneud cyfweliad ar lein mae hyn yn agor mynediad i amrediad eang o wahanol bobl yn cymharu ar amrediad mae cyfweliadau wyneb i wyneb yn cynnig. Mae Patton (2002) yn dweud bod cyfweliadau heb strwythur yn ffordd effeithiol iawn o gael gwybodaeth fanwl mae’r ymchwilydd yn chwilio amdano. (Applications of social research methods, 2016: tt239). Ond anghytuna Browney a Watts (1987) a hyn gan ddywedon nhw gall cyfweliadau heb strwythur gwneud en anodd i’r atebwyr i fynegi neu gall fod yn sensitif yn seicolegol. Am y rhesymau yma gall cyfweliadau cymryd llawer o amser. (Exploring the comparative advantages and disadvantages of questionaires, 1995: tt46). Pwynt arall gan Patton (1990), sydd yn groesddywed ai pwynt cynharach, yw gall darnau o wybodaeth cael eu colli neu anghofio wrth wneud cyfweliadau, yn enwedig pryd mae’r ymchwilydd yn ceisio gwneud nodiadau.
Mae yna lawer o fanteision o ddefnyddio holiadur fel offer ymchwil ar gyfer astudiaeth. Dywed Wilson a McLean (1994) bod casglu gwybodaeth o’r holiadur yn darparu data strwythuredig yn y pen draw. Cytunaf Cohen a Manion (2007) a hyn gan gredwyd nhw fod trwy ddosbarthu holiaduron yn derbyn a chasglu llawer o wybodaeth wrth yr ymgeisydd. (Research methods in Education, 2007: tt317). Ar y llaw arall, anghytuna Llywodraeth Cymru (2015) a hyn oherwydd er bod yr ymchwilydd yn dosbarthu llawer o holiaduron, mae yna bosibilrwydd bydd yr atebion yn isel neu ni fydd pob ymgeisydd yn dychwelyd yr holiaduron. (Llywodraeth Cymru, 2015: tt25). Pwynt ychwanegol yw gall problemau moesegol codi oherwydd maen anodd adnabod pan mae’r ymgeisydd yn bod yn ogwydd neu os yw’r atebion yn ddibynadwy a dilys, (Research methods in Education, 1996: tt318).
Cawson ni diwrnod ymchwil fel grwp lle meddylion ni am gwestiynau’r cyfweliad a chreu’r holiaduron. Wnes i gynnal y cyfweliad gyda phedawar aelod arall sef Megan, Harry, Anna, Chloe a Ffion. Yr ymgeisydd oedd athrawes ysgol gynradd. Penderfynon ni defnyddio cyfweliad lled strwythuredig oherwydd roedd hyn yn galluogi ni i holi cwestiynau nad oedd ar y cynllun neu osgoi holi cwestiwn roedden ni yn bwriadu gofyn. Roedd hyn yn hanfodol er mwyn sicrhau roedden ni wedi trafod pob pwynt. Dosbarthon ni’r holiaduron ar lein er mwyn cael ymatebion nol yn gyflym. Roedd yr holiadur yn cynnwys 16 cwestiwn yn amrywio o gwestiynau agored i gaeedig. Fy rôl i oedd helpu meddwl a thrawsgrifio’r cwestiynau yn ystod y cyfweliad.  
Teimlaf aeth yr ymchwil yn dda ar y cyfan oherwydd darganfodais i ffeithiau newydd a chael golwg o farnau gwahanol athrawon ynghlyn a chwestiynu. Dysgais i sut mae athrawon yn defnyddio’r dull yma yn ystod y diwrnodau ysgol a sut maen nhw wedyn yn defnyddio’r wybodaeth yna i gynllunio gwersi a gosod gwaith iddyn nhw. Roedd y cyfweliad yn llwyddiannus oherwydd gaethion ni’r wybodaeth roedden ni yn edrych amdano a’r cyfle i siarad ag athrawes sydd â phrofiad gyda’r dull o gwestiynu. Er dweud hyn credaf nad oedd y cyfweliad mor effeithiol â gallen nhw fod oherwydd roedden nhw ar-lein a doeddwn ni ddim gallu ymweld ar athrawon wyneb i wyneb i allu trafod y topig yn ddyfnach. Hefyd, doedd dim rhyngweithio gyda’r plant chwaith i weld yn gorfforol sut maen nhw’n ymateb i’r athrawon yn cwestiynu ar effaith mae’n cael ar ddysgu’r disgyblion. Ar un llaw, mae’r holiaduron yn ffordd effeithiol a gyflym o gael gwybodaeth fanwl ar gyfer beth rydych yn ymchwilio. Ond ar y llaw arall, mae’n anodd sicrhau onestrwydd yr atebion mewn holiaduron oherwydd does dim modd o weld emosiwn yr ymgeisydd nag os ydyn nhw yn dweud y gwir wrth ateb. 
Petai fi’n ail-wneud yr ymchwil byddai’n cynnal ymweliad gyda’r plant er mwyn arsylwi nhw yn ystod y wers oherwydd bydd hyn yn rhoi ymateb o safbwynt gwahanol ac efallai dod o hyd i wybodaeth ychwanegol nad oedd yr ymgeiswyr wedi nodi. Credaf bydd yn ddiddorol weld teimladau’r plant ynghlyn a chwestiynu ac os ydyn nhw’n gweld hyn yn fuddiol i ddatblygiad nhw. Yn nhermau dulliau ymchwil bydda i dro nesaf yn dosbarthu mwy o samplau o’r holiaduron er mwyn cael amrediad mwy eang o atebion o safbwyntiau gwahanol. O ganlyniad i hyn bydd yna mwy o amrywiaeth yn yr ymateb a bydd yn cynnwys gwybodaeth sydd yn gwneud fy ymchwil yn fwy dibynadwy. 
Yn amlwg roedd yna lawer o faterion moesegol roedd rhaid i ni ystyried wrth wneud yr astudiaeth yma gyda’r ysgolion. Mae moeseg yn cyfeirio at reolau ymddygiad; fel arfer i gydymffurfio a chod neu set o egwyddorion (Robson, 2002: t.6). Yn amlwg mae’n hanfodol cadw faterion moesegol mewn meddwl wrth wneud ymchwil gydag ysgolion oherwydd mae cyfrinachedd plant a gwybodaeth o’r athrawon yn breifat. Ystyrion ni’r canllawiau BERA sef ‘British Educational Research Association’ (2018). Mae hyn wedi cael eu cynllunio i gefnogi ymchwil addysgiadol i’r safonau moesegol uchaf ym mhob cyd-destun (BERA, 2018). Felly creon ni ffurflen foeseg er mwyn adnabod lefel risg yr ymchwil ac amddiffyn o unrhyw ymgeiswyr. Defnyddion ni llythyr caniatâd i sicrhau roedd yr ymgeisydd yn hapus i gymryd rhan yn yr ymchwil ac yn ymwybodol o’r broses roedden ni’n cynnal. Roedden ni yn ymwybodol o bwysigrwydd cyfrinachedd y wybodaeth darganfodon ni yn ystod yr ymchwil ar roedd rhaid defnyddio’r ymatebion ar gyfer ein gwaith yn unig. Petawn wedi cyfweld a’r plant byddwn yn gofyn caniatâd gwneud ymchwil i’r athrawon, plant a rhieni trwy ofyn os ydyn nhw’n hapus i gymryd rhan. Gwelwch fod hyn yw’r cwestiwn cyntaf gofynnon ni yn yr holiadur. Byddwn ni hefyd yn danfon y llythyr cantiatad i’r rhieni i gyfiawnhau hyn. Mae gofyn caniatâd yn bwysig oherwydd dydy pob rhiant ddim yn hapus i’w plant cymryd rhan mewn gweithgareddau fel hyn sydd yn cynnwys casglu data tra bod nhw’n dysgu. Noda Cohen a Manion (2007) bod materion moesegol yn amrywio yn dibynnu ar oedran y plant rydych yn gweithio gyda (Cohen a Manion, 2007: t.69).
Canlyniadau a Thrafodaeth
Pwrpas y bennod yma yw trafod a dadansoddi’r data casglais o’r holiaduron a chyfweliad. Er mwyn eich atgoffa, fy nghwestiwn ymchwil ar gyfer yr astudiaeth oedd ‘Beth yw eich barn am ddefnyddio cwestiynu fel strategaeth Asesu ar gyfer Dysgu?’. Gweler atodiad ar gyfer copi o’r holiadur, graffiau, trawsgrifiad a chwestiynau’r cyfweliad.
I ddechrau bydda i’n trafod canlyniadau’r cyfweliad. Yn ystod y cyfweliad, darganfodon ni llawer o wybodaeth newydd a phwyntiau oedd yn ehangu ar bethau roeddwn i’n gwybod yn barod. Cwestiwn cyntaf gofynnon ni oedd ‘Ydych chi’n defnyddio cwestiynu fel modd AagD?’. Pwysleision yr ymgeisydd ar bwysigrwydd defnyddio cwestiynu er mwyn paratoi plant ar gyfer y camau nesaf. Dywed bod nhw’n defnyddio amrywiaeth o strategaethau e.e. cwestiynau agored er mwyn cael mwy o wybodaeth allan o’r plant. Cysyllta hyn a damcaniaeth Piaget (1936) oherwydd credaf ef fod rhaid bod yn ymwybodol o ddealltwriaeth plentyn cyn cynnig cefnogaeth a chynllunio camau nesaf (Piaget, 1036: t38). 
Defnyddion nhw amrywiaeth o wahanol weithgareddau fel ffordd cwestiynu fel er enghraifft kahoot, grwpiau gallu a thrafod mewn parau cyn rhoi adborth. Dywed bod hyn yn effeithiol ar gyfer plant sydd yn ddiffyg hyder ac sydd ddim yn hoffi siarad o flaen dosbarth. Noda bod cwestiynu yn ffordd gyflym o asesu sydd yn dangos dealltwriaeth plant a dod o hyd i le mae angen iddyn nhw ddatblygu. Dywed bod yn defnyddio Tacsonomeg Bloom er mwyn gwahaniaethu’r gwahanol gamau o ddatblygu a gallu penderfynu ble mae’r plentyn yn eu dysgu. Yn ôl Hall (2016) mae’r dull yma yn ddefnyddiol ar gyfer pa gwestiynau i holi neu addasu cwestiwn i lefel deallusrwydd y plentyn (Hall, 2016). Holon ni ‘Beth yw manteision ac anfanteision cwestiynu?’. Dywedodd bod mantais yw mai’n rhoi ymwybyddiaeth o ddealltwriaeth y plant a beth sydd angen iddyn nhw wneud i ddatblygu ym mhellach. Mae hyn yn cysylltu nôl gyda’r cwestiwn ymchwil. Hefyd, gallech chi gwestiynu yn ystod unrhyw adeg o’r dydd er enghraifft yn ystod gwers neu ar ôl. Anfantais yw nad yw’r plant sydd â llawer o hyder yn cyfranogi o gwbl neu cymaint â phlant eraill. Golyga hyn nad yw’r athrawon yn cael asesiad manwl o ddatblygiad y plentyn yna. Fel dywedodd Anderson (2000) mae cwestiynu yn rhoi pwysau ar y plant i ateb yn gywir pob tro ac wedyn yn creu awyrgylch negyddol iddyn nhw. Yn debyg i hyn, gofynnon ni os oedd unrhyw weithgaredd sydd heb weithio. Esboniodd bod cwestiynu unigolion gallu arwain at y plentyn yn becso am sut maen nhw fynd i ateb a gall lleihau lefelau hyder trwy gwestiynu un disgybl yn cymharu ag os oedden nhw yn cael eu cwestiynu mewn grwp. Yn ôl Galton (1999) mae hyn oherwydd creda’r plant bod angen iddyn nhw ymateb yn gywir i bob cwestiwn mae’r athrawon yn holi (Galton, 1999). Pwynt diddorol dywedodd yr ymgeisydd oedd bod adnoddau gallu ysgogi plant wrth gwestiynu. Enghreifftiau o rain, fel gwelwch yn yr atodiad, yw fin loli pop a gwefannau hap. Trwy wneud hyn rydych yn cadw sylw’r disgyblion ar y cwestiynau ac yn osgoi unrhyw beth yn tynnu eu sylw. Mae’n amlwg weld bod cwestiynu yn ddull effeithiol iawn sydd yn cael eu defnyddio yn ddyddiol mewn ysgolion ac mae’n rhoi dadansoddiad clir i’r athrawon o beth mae’r plant yn deall a ble mae angen iddyn nhw wella.
Nawr byddaf yn trafod canlyniadau’r holiaduron. Yn gyntaf gofynnon ni os oedden nhw’n hapus i gymryd rhan oherwydd rhesymau moesegol. Yna holon ni ‘Ydych chi’n defnyddio cwestiynu fel modd o AagD?’.  Fel y disgwylion ni wnaeth pob un o’r ymgeisydd wedi dweud bod nhw’n defnyddio hyn. Yn barod rydyn allu gweld bod cwestiynu yn ddull poblogaeth iawn mewn ysgolion. Nesaf gofynnon ni iddyn nhw fynegi barn ynghlyn ac effeithrwydd cwestiynu yn ystod gwersi, sydd yn cysylltu nôl gyda’r cwestiwn ymchwil. Defnyddion ni siart seren ar gyfer ymateb y cwestiwn yma ar gyfartaledd oedd 9.5 seren allan o ddeg sydd yn pwysleisio ar lwyddiant defnyddio’r dull yma. Fel dywed Drummond a Pollard (1996) mae asesu yn roi gwybodaeth i’r athrawon er mwyn iddyn nhw rhoi hyn at ddefnydd da (Drummond a Pollard, 1996 t:13). Pwynt diddorol sylweddolais i wrth edrych ar ymatebion oedd cytunodd pob ymgeisydd bod cwestiynu yn ffordd dda o gael atebion cywir. Dywed bod hyn yn galluogi nhw i ddeall os yw’r disgybl yn deall y wybodaeth a rhoi’r cyfle i gywiro nhw os nad ydynt yn deall neu yn gwneud camsyniad. Mae hyn yn mynd a ni nol i beth dywedodd Hall (2016) yn nhermau Tacsonomeg Bloom, bod gall yr athrawon symleiddio cwestiynau i’r lefel bydd y disgybl yn deall (Hall, 2016). Tra bod ni wedi sôn am hyn, holon ni ‘Allwch chi rannu rhai enghreifftiau o ddefnyddio Tacsonomeg Bloom yn eich gwersi?’. Ymatebodd nhw trwy ddweud bod hyn yn ddefnyddiol ar gyfer creu tasgau sy’n gofyn i ddisgyblion ddadansoddi neu werthuso. 
Pwynt arall oedd bod defnyddio hetiau debono yn helpu’r plant i ateb cwestiynau er enghraifft dweud beth sydd wedi digwydd ac yna i fod yn fwy creadigol wrth ateb. Cwestiwn arall gofynnon ni oedd amdano’r gwahanol strategaethau maen nhw’n defnyddio wrth gwestiynu. Yr atebion fwyaf poblogaidd oedd gofyn i’r gynulleidfa, ymatebion grwp a meddwl-paru-rhannu. Gweler atodiad ar gyfer graff i ddangos ymatebion cwestiwn yma. Mae hyn yn dangos bod amrywiaeth o strategaethau yn cael eu defnyddio mewn gwersi a bod nhw’n defnyddio rhai bydd yn addas ar gyfer wahanol fathau o ddisgyblion er enghraifft disgyblion swil. Er dweud hyn anghytuna Alfred (1997) gyda’r strategaeth cwestiynu o flaen cynulleidfa oherwydd dywedodd ef gall hyn gwneud i’r disgybl teimlo’n chwithig oherwydd mae sylw’r dosbarth cyfan arnyn nhw neu fod nhw’n ofnus ateb yn anghywir (Alfred, 1997). Fel y gallwch weld o’r ymatebion mae’n amlwg bod cwestiynu yn effeithiol iawn mewn gwersi ac yn rhoi ymwybyddiaeth i’r athrawon o ddealltwriaeth y plant. Hefyd, mae’r dulliau ateb mewn grwp yn fwy effeithiol na dulliau ateb yn unigol fel dwylo i fyny. Gwelwn fod broses Tacsonomeg Bloom yn cael eu defnyddio’n aml trwy helpu’r athrawon cynllunio cwestiynau sydd yn addas ar gyfer gwahanol alluoedd y disgyblion. 
Diweddglo
Pwrpas y bennod yma yw crynhoi beth ddarganfodais i yn ystod yr astudiaeth yma wrth ateb fy nghwestiwn ymchwil ‘Beth yw eich barn chi am ddefnyddio cwestiynu fel strategaeth AagD?’. Wrth edrych ar ganfyddiadau’r adolygiad llenyddiaeth a’r data ymchwil gyda’i gilydd, un casgliad rwyf wedi darganfod yw’r nifer o wahanol ffordd gallech chi gwestiynu. Dysgais fod gwahanol strategaethau ar gael i fod yn addas ar gyfer pob math o ddisgybl yn y dosbarth. Casgliad arall darganfodais yw’r gwahanol fathau o gwestiynau sydd yn cael eu defnyddio er enghraifft gaeedig ac agored yn dibynnu ar sut rydych eisiau i’r disgyblion ateb a faint o wybodaeth rydych eisiau iddyn nhw roi. Yn ychwanegol sylweddolais yr effaith caiff system Tacsonomeg Bloom ar gwestiynu’r athrawon. Mae’n cynnal cymorth gyda chynllunio cwestiynau a sut i addasu neu newid cwestiynu fel bod nhw ar safon bydd y disgyblion yn deall. 
Mae’r prosiect ymchwil wedi gwella fy arfer perfformiad trwy agor fy llygaid i’r gwahanol ffordd gallai defnyddio cwestiynu yn y dosbarth. Byddaf yn defnyddio’r wybodaeth newydd hyn i drawsnewid fy arfer proffesiynol wrth wneud PAP 2. Credaf bydd hyn yn gwella safon fy addysgu trwy roi’r cyfle i mi weld dealltwriaeth y plant ac adnabod ble maen nhw angen cymorth a gallu cynnal hyn iddyn nhw. Anelaf i holi mwy ac amrywiaeth o wahanol gwestiynau wrth addysgu er mwyn gallu cynllunio gweithgaredd nesaf yn dilyn gwers yna. Bydd safon gwaith y plant yn gwella o ganlyniad i hyn. Yn ychwanegol bydd asesu wrth addysgu yn cwrdd ag un o’r safonau SAC sef ‘Gwneud defnydd cywir a chynhyrchiol o asesu’. Un o’r ffactorau’r elfen yma yw defnyddio data perthnasol i fonitor datblygiad, gosod targedau a chynllunio gwersi i ddilyn. Trwy gwestiynu byddaf yn cwrdd â phob un or ffactorau hyn. Yn olaf bydd cwestiynu yn rhoi adfyfyriad personol i mi ar ba mor dda wnes i esbonio tasg iddyn nhw a beth allai wneud yn well y tro nesaf. 

